**ZMLUVA O POSKYTNUTÍ SLUŽIEB STAVEBNÉHO DOZORA**

uzavretá podľa § 261 ods. 2 a § 269 ods. 2 a nasl. Zákona č. 513/1991 Zb.

(Obchodného zákonníka)

**Preambula**

Táto zmluva sa uzatvára ako výsledok verejného obstarávania v zmysle zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania – zákazka s nízkou hodnotou.

1. **ZMLUVNÉ STRANY**
   1. **Objednávateľ: Spojená škola internátna, SNP 1653/152, Považská Bystrica**

Sídlo: SNP 1653/152, 017 07 Považská Bystrica

Štatutárny orgán: Mgr. Darina Pristachová – riaditeľka školy

IČO: 31116175

Bankové spojenie: Štátna pokladnica

IBAN: SK61 8180 0000 0070 0009 7879

Tel: 042 426 14 27

E-mail: spzaklsk@stonline.sk

* 1. **Poskytovateľ:**

Sídlo:

Štatutárny orgán:

IČO:

IČ DPH:

Bankové spojenie:

IBAN:

Tel:

E-mail:

1. **VÝCHODISKOVÉ PODKLADY A ÚDAJE**

2.1 Východiskové údaje:

Názov predmetu zmluvy: **Stavebný dozor pre rekonštrukciu Spojenej školy internátnej Považská Bystrica**

Názov stavby: **Zníženie energetickej náročnosti verejných budov – Špeciálna**

**škola internátna Považská Bystrica**

Miesto vykonania: **Spojená škola internátna, SNP 1653/152. 017 07 Považská**

**Bystrica**

1. **PREDMET ZMLUVY**

3.1 Poskytovateľ sa zaväzuje vykonať pre objednávateľa vo vlastnom mene výkon stavebného dozoru pri realizácií stavby podľa bodu 2.1 v zmysle projektovej dokumentácie s nasledovnou náplňou činnosti:

* Oboznámenie sa s podkladmi zhotoviteľa, podľa ktorých stavbu realizuje,
* Prevzatie a odovzdanie staveniska.
* Kontrola dodržiavania podmienok stavebných povolení a opatrení štátneho stavebného dohľadu počas realizácie stavby
* Zabezpečiť zhotoviteľovi spoluprácu s projektantom pri zabezpečení súladu vykonávaných prác a dodávok s projektom stavby v rámci výkonu jeho autorského dozoru
* Kontrola doplňovania a zakresľovania zmien do projektovej dokumentácie, podľa ktorej sa stavba realizuje, ktoré vykonáva zhotoviteľ
* Kontrola zhotoviteľom predkladaných dodatkov a zmien projektu
* Kontrola vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmluvy
* Kontrola tých častí diela, ktoré budú v ďalšom postupe zakryté alebo sa stanú neprístupnými
* Kontrola postupu prác podľa časového harmonogramu
* Kontrola kvality vykonaných prác a dodávok (certifikáty, atesty, protokoly a pod.)
* Sledovanie vedenia stavebného denníka v súlade so zmluvnými podmienkami a Stavebným zákonom
* Kontrola riadneho uskladnenia materiálov, strojov, zariadení a konštrukcii
* Spolupracovať pri príprave dokladov pre záverečné hodnotenie stavby
* Kontrola vypratania staveniska

1. **ČAS PLNENIA**
   1. Termíny plnenia predmetu zmluvy podľa čl. 3. sú nasledovné:
      1. Termín začatia výkonu stavebného dozoru: dňom začatia realizácie stavby uvedenej v 2.1. tejto zmluvy
      2. Termín ukončenia výkonu stavebného dozoru: dňom ukončenia realizácie stavby uvedenej v 2.1. tejto zmluvy
      3. Doba realizácie stavby v zmysle Výzvy na predkladanie ponúk pre stavebné práce k projektu predstavuje predbežne **8 mesiacov**
2. **CENA**
   1. Cena za výkon činnosti stavebného dozoru podľa čl. 3 tejto zmluvy predstavuje:

bez DPH ,- Eur

DPH 20 % ,- Eur

**vrátane DPH ,- Eur**

slovom: vrátane dane z pridanej hodnoty.

1. **FAKTURÁCIA A PLATOBNÉ PODMIENKY**

6.1 Cena za poskytnuté služby bude uhradená na základe faktúr, vystavovaných pravidelne ku 15. dňu kalendárneho mesiaca za činnosti vykonávané v predchádzajúcom kalendárnom mesiaci. Faktúry musia spĺňať všetky náležitosti daňového dokladu a ich súčasťou musí byť súpis poskytnutých služieb odsúhlasený oboma zmluvnými stranami.

6.2 Faktúra musí obsahovať najmä tieto údaje:

- označenie povinnej a oprávnenej osoby, adresa, sídlo;

- číslo faktúry;

- deň odoslania a deň splatnosti faktúry;

- označenie peňažného ústavu a číslo účtu, na ktorý sa má platiť;

- fakturovanú sumu;

- označenie predmetu zmluvy;

- podpis oprávnenej osoby;

- základ dane, jednotkovú cenu bez dane

- sadzbu dane alebo údaj o oslobodení od dane;

- výšku dane celkom v EUR.

- ITMS kód: **310041B413**

1. **ZODPOVEDNOSŤ ZA VADY**
   1. Poskytovateľ zodpovedá za to, že predmet tejto zmluvy je vykonaný podľa podmienok dojednaných v zmluve na úrovni v zmysle platných STN, záväzných vyhlášok a právnych predpisov.
2. **SANKCIE**
   1. Za omeškanie plnenia predmetu tejto zmluvy môže objednávateľ požadovať od poskytovateľa zaplatenie zmluvnej pokuty a to vo výške 0,05 %z dohodnutej ceny vrátane DPH podľa čl. 5 zmluvy za každý deň z omeškania.
   2. Za omeškanie s úhradou faktúry môže poskytovateľ požadovať zaplatenie úroku z omeškania a to vo výške 0,05 % z fakturovanej sumy uvedenej vo faktúre za každý deň omeškania.
3. **VYŠŠIA MOC**

9.1 Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a ani ich nemôžu zmluvné strany ovplyvniť, napr. vojna, mobilizácia, povstanie, živelné pohromy atď.

9.2 Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia nastanú dňom doručenia oznámenia druhej zmluvnej strane.

1. **OSTATNÉ USTANOVENIA**

10.1 Poskytovateľ sa zaväzuje priebežne informovať objednávateľa o stave rozpracovanosti stavby na dohodnutých kontrolných dňoch, ktoré sa budú uskutočňovať za prítomnosti zodpovedných osôb. Kontrolných dní sa zúčastnia zástupcovia objednávateľa vo veciach technických a nimi prizvané osoby, poskytovateľ – stavebný dozor, zhotoviteľ stavby a určení subdodávatelia. Zápis z kontrolného dňa zaisťuje poskytovateľ. Závery z kontrolných dní sú pre obe strany záväzné, nemôžu však samé o sebe meniť alebo doplňovať ustanovenia tejto zmluvy.

10.2 Objednávateľ sa zaväzuje oznámiť poskytovateľovi písomnou formou termín začatia realizácie stavby.

10.3 Objednávateľ a poskytovateľ sa zaväzujú, že obchodné a technické informácie, ktoré im boli zverené, nesprístupnia tretím osobám bez písomného súhlasu druhej zmluvnej strany a tieto informácie nepoužijú pre iné účely, ako pre plnenie podmienok tejto zmluvy, s výnimkou povinností objednávateľa v zmysle zákona 211/2001 Z. z. v znení neskorších predpisov.

10.4 Zmluvné strany sa dohodli, že odstúpenie od zmluvy je možné vykonať písomným oznámením niektorej zo zmluvných strán, pričom výpovedná lehota je 15 kalendárnych dní odo dňa písomného odoslania oznámenia o odstúpení od zmluvy. Počas výpovednej lehoty si zmluvné strany plnia všetky svoje povinnosti podľa platnej zmluvy. Zmluva končí platnosť uplynutím výpovednej lehoty bez akéhokoľvek nároku zmluvných strán na náhrady alebo sankcie z titulu vypovedania zmluvy.

10.5. Poskytovateľ sa zaväzuje, strpieť výkon kontroly, auditu, overovania súvisiaceho s predmetom zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má verejný obstarávateľ uzavretú s poskytovateľom nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú:

1. Poskytovateľ nenávratného finančného príspevku a ním poverené osoby,
2. Útvar následnej finančnej kontroly a nimi poverené osoby;
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej Komisie a Európskeho dvora audítorov,

Osoby prizvané orgánmi uvedenými v písm. a) až d) v súlade s príslušnými právnymi predpismi SR a E

10.6. Poskytovateľ sa zaväzuje, že ak Riadiaci orgán (Ministerstvo životného prostredia Slovenskej republiky a jeho oprávnené inštitúcie) vyzve objednávateľa na predloženie dokladov v rámci realizácie diela, o ktorých táto zmluva nepojednáva, je zhotoviteľ povinný na požiadanie takéto doklady predložiť objednávateľovi.

10.7. Poskytovateľ čestne vyhlasuje, že má oprávnenie vykonávať živnosť v rozsahu, v akom si to vyžaduje táto zmluva.

10.8. Poskytovateľ čestne vyhlasuje, že ku dňu nadobudnutia účinnosti tejto zmluvy nie je v likvidácii, nie je na neho vyhlásený konkurz, nemá vedomosť o tom, že by na neho bol na príslušnom súde podaný návrh na vyhlásenie konkurzu. V prípade, že bude kedykoľvek zistený opak tohto vyhlásenia, táto zmluva je od začiatku neplatná a v takom prípade je objednávateľ oprávnený požadovať od zhotoviteľa zaplatenie zmluvnej pokuty vo výške 5% z dohodnutej ceny s DPH v zmysle článku 5. bodu 5.1. tejto zmluvy.

1. **ZÁVEREČNÉ USTANOVENIA**

11.1 Zmluva nadobúda platnosť dňom podpisu tejto zmluvy oboma zmluvnými stranami a účinnosť dňom jej zverejnenia.

11.2 Vzťahy, ktoré nie sú výslovne upravené v tejto zmluve, sa budú riadiť príslušnými ustanoveniami platných právnych predpisov najmä Obchodného zákonníka.

11.3 Zmluvné strany vyhlasujú, že zmluvu uzavreli slobodne a vážne, prečítali ju, jej obsahu porozumeli a na znak súhlasu ju vlastnoručne podpísali na to oprávnení zástupcovia zmluvných strán.

11.4 Zmluvu možno zmeniť alebo doplniť len formou písomných dodatkov, a to po predchádzajúcej dohode zmluvných strán.

11.5 Táto zmluva je vypracovaná vo štyroch vyhotoveniach, z ktorých tri si ponechá objednávateľ a jedno poskytovateľ.

V Považskej Bystrici dňa...............: V ............... dňa...............:

Objednávateľ: Poskytovateľ:

––––––––––––––––––––––– –––––––––––––––––––––––

Mgr. Darina Pristachová

Riaditeľka školy